Review Allview X4 Soul Vision, un telefon cu proiector si unul care a starnit un interes destul de mare, am observat asta inclusiv pe YouTube.

Ma refer la materialul de unboxing, material care a adunat in numai cateva zile foarte multe vizionari. Din pacate, multi de acolo nu au inteles ca in clipul respectiv nu este vorba despre review, m-am referit acolo la partea de unboxing.

Recenzia completa o veti citi in cele ce urmeaza. Am preferat sa o fac numai text, asta deoarece pot explica mai bine si cred ca va avea un impact mai bun si o expunere mai mare. In plus, camera mea video cu care filmez de obicei pentru YouTube, nu se impaca deloc cu proietorul laser!

Fiind unul dintre putinele telefoane dotate cu un proiector laser cu rezolutie HD, voi pune accent in acest material pe aceasta functie, partea de unboxing a telefonului Allview X4 Soul Vision este aici.

Review Allview X4 Soul Vision – Un alt atu al telefonului este si asistenul personal in limba romana, ma refer la Allview AVI. Nu voi discuta despre asta in acest articol, i-am facut un review aici.

Ce putem face cu acest proiector?

Absolut totul ce tine de sistemul de operare Android. Poate fi folosit cu succes acasa, la birou, la scoala, sau oriunde situatia o impune. Jocuri, filme, retele de socializare, multimedia, tv online, poze, suita de aplicatii Office, oglindirea intregului sistem de operare pe suprafata de proiectie, etc.

Pentru cele mai bune rezultate, recomand ca proiectia sa se faca pe un perete alb si drept sau pe un stand special.

Poate fi folosit atat pe timpul zilei cat si noaptea. Desigur, cele mai bune rezultate le vom avea in cazul in care in incapere este intuneric. Asta este valabil nu numai in cazul acestui telefon cu proiector, ma refer la toate proiectoarele.

Am avut ocazia sa testez un proiector clasic pe care l-am primit din China, este un model ok, insa limitat si cu mai putine functii fata de Allview X4 Soul Vision.

Fata de acel proiector clasic, cel intergrat in acest telefon isi face singur corectia imaginii. Asta este un avantaj enorm. Nu mai ai treaba cu reglajul trapezoidal si nici cu focusarea. Allview X4 Soul Infinity face automat toate acesta! Nu exista reglaje, nici nu este nevoie. Proietorul clasic este destul de zgomotos, are 2 ventilatoare zgomotoase, cel integrat in telefon nu are nevoie de asa ceva.

Review Allview X4 Soul Vision – dezavantaje pe care le-am gasit sunt cele legate de autonomie. Veti vedea mai jos cat timp a rezistat bateria cu proiectorul activat. Desigur, poate fi si el utilizat conectat fiind la priza sau la o baterie externa.

Nu mai depindem de cabluri, are dimensiuni mici si durata de viata a acestui sistem este net superiora. Proiectoarele clasice au o durata de viata limitata, proiectorul laser prezent pe Allview X4 Soul Vision nu are o astfel de limitare.

Bateria lui Allview X4 Soul Vision este de 4000 mAh. Am testat autonomia si in cazul utilizarii normale dar si strict folosind functia de proiectie.

Autonomia folosind proiectorul:

Am incarcat bateria 100%, am pornit proiectorul si am rulat un clip pe YouTube la rezolutie FHD. Trebuie sa stiti ca luminozitatea proiectorului poate fi reglata independent de cea a ecranului.

In testul autonomiei proiectorului, am setat luminozitatea pe la 65%. Am pornit testul la ora 08:07 si am ajuns la 16% la ora 10:58. Asta inseamna in jur de 3 ore de proiectie.

Datele se schimb complet cand ne referim la autonomia generala a telefonului. Am testat asa cum o fac in mod uzual, ma folosesc de aplicatia PCMark. Luminozitate 50%, incarcat la 100% si pornit testul.

Review Allview X4 Soul Vision – 9 ore si 18 minute a durat acest test. Scor bun, identic cu cel al telefonului Huawei Mate 9 si peste Samsung Galaxy S8.

Este totusi o diferenta mare fata de autonomia generala a telefonului si cea a proiectorului. Asta inseamna ca acest proiector laser consuma destul de mult.

Am masurat si temperaturile, dupa aproximativ 40 de minute de functionare cu functia de proiectie activata, valorile sunt acestea:

38.2 grade in partea de sus a telefonului:

35.2 grade in partea de jos a proiectorului:

Da, se cam incinge si in special sus. Avand in vedere ca nu-l vom tine in mana atunci cand proiectorul este activat, nu cred ca poate fi deranjant.

Proiectorul nu face zgomote si nici nu are ventilator incorporat. Fiind o proiectie laser, se interzice indreptarea lui catre ochi!

Proiectia pe timp de zi:

Proiectorul poate fi folosit si in conditii de iluminare naturala, pozele de mai jos sunt facute in plina zi. Ofera conditii decente pentru a putea fi folosit si la birou sau intr-o sala de curs, iata si cateva exemple.

TV online, film sau browser pe internet:

Cu cat esti mai aproape de perete, diagonala ecranului scade si cu cat esti mai departe, aceasta creste. In pozele de mai sus, eram cam la 1.5m de perete. Calitatea este buna si ziua, culorile sunt foarte puternice. Asta mi-a placut, este ceva in genul ecranelor SuperAMOLED intalnite pe unele modele de telefoane. Mi-ar fi placut ca in meniu sa gasesc totusi si cateva setari legate de contrast, culoare, etc. In afara de luminozitate, la capitolul display nu exista alte setari.

Review Allview X4 Soul Vision

Exista un contrast ratio de 5000:1, diagonala ecranului rezultat este de 200″ (in jur de 5m), poate proiecta maxim 30 de milioane de pixeli, rezolutia este HD, 720p. Nu putem alege o rezolutie mai mica, nici nu cred ca se impune.

Proiectia in conditii ideale:

Ma refer aici la o lumina exterioara cat mai mica, rezultatele excelente se obtin cand in camera este intuneri complet. Pozele de mai jos sunt facute in aceste conditii. Nu cred totusi ca aparatul meu DSLR a reusit sa captureze cele mai bune conditiii, se pare ca nici el nu se impaca cu tehnologia laser existenta in interiorul telefonului Allview X4 Soul Vision.

Pentru a va da seama cat de mare este ecranul rezultat in pozele de mai jos, l-am rugat pe junior sa ma ajute:

De la departare, nu se vad pixelii. Acestia apar cu cat te apropii mai mult de perete. Avand in vedere ca nu vei face asta, as spune ca nu exista probleme de calitate si claritate a imaginii. Allview X4 Soul Vision are si suport OTG, poti atasa rapid o tastatura sau un mouse. Astfel, te poti juca in voie! Sau poti naviga pe internet: In cazul in care aveti prezentari de facut sau vreti sa mai si lucrati, nu numai multimedia sau joaca, proiectorul poate fi folosit si pentru asa ceva. Literele se vad bine, poti lucra in Power Point, Excel, etc. In imaginea de mai jos se vede si cursorul. Exista mai multe metode de a controla telefonul de la distanta, chiar si fara fir (vom discuta si despre asta) Alte cateva imagini, va puteti da seama mai bine despre calitatea proiectiei: Daca instalezi din Google Play o aplicatie dedicata, poti avea si TV online pe un super ecran. Google Maps, asta pentru a vedea cat de aglomerat este orasul, desigur, dupa revolutia in materie de trafic promisa de Gabriela Firea 😉 Tabel in Excel: Document in Word: Google Play: Trailer pe YouTube:

Controlul proiectorului de la distanta:

Telefonul poate fi controlat in mai multe moduri. Atunci cand proiectia este activata si ecranul oprit, acesta se transforma intr-un touchpad, un cursor va aparea pe ecranul proiectat. Asta in czul in care faceti prezentari si va este usor sa controlati astfel proiectia.

Review Allview X4 Soul Vision – Cand stati in pat si va uitati la un film sau la TV, puteti folosi un mouse (sau tastatura) conectat prin OTG. Mai este o varianta, aceea de a folosi un alt telefon cu ajutorul caruia veti controla mai bine proiectia.

In cazul ultimei variante, cei de la Allview vin cu o solutie ingenioasa, ceva ce nu am mai vazut pana acum pe un telefon mobil.

Din widgetul preinstalat, alegem “control de la distanta”, scanam apoi cu telefonul nr 2 codul QR pe care-l vedeti mai sus. Scanarea se face cu ajutorul unei aplicatii, sunt multe si gratuite in Google Play.

Pe telefonul Allview, va aparea urmatorul mesaj, asta dupa ce ati scanat:

Pe telefonul nr 2, vor aparea urmatoarele ferestre:

Apasam pe “open link” si va aparea fereastra nr 2 din galeria foto de mai sus. Din acest moment, telefonul secundar il va controla pe X4 Soul Vision. Nu este necesar sa lucrati cu degetul in zona “panou de operare”, puteti misca pur si simplu telefonul secundar!

Este un mod ingenios. Asa cum vedem, cei de la Allview au implementat bine softul si nu sunt multe minusuri la acest aspect. Vorbind de interfata proiectorului, aceasta arata cam asa:

Mai sunt disponibile si alte moduri pe care deja le cunoastem: rotire, ecran wireless, pauza proiectare, functie de inregistrare, etc.

Cam acesta este proiectorul lui Allview X4 Soul Vision, sper ca aveti deja o idee conturata. As spune ca interfata este bine pusa la punct si cu setari utile, imaginea clara si cu reglaje automate.

Review Allview X4 Soul Vision – Allview X4 Soul Vision nu inseamna numai proiector, el mai are si camera foto, display, procesor, etc. Desi am spus ca in acest review ma concentrez in special pe partea de proiectie, sunt sigur ca va intereseaza si ce procesor are sau cate puncte obtine el in testele de bench.

Specificatiile tehnice sunt cele de mai jos:

Procesor MTK 6750T, 28 nm, 8 nuclee, 1.5GHz, 1.0 GHz quad-core ARM Cortex-A53 si 1.5 GHz quad-core ARM Cortex-A53 Telefoane cu MTK 6750T Ulefone MIX, Leagoo S8, Maze Comet, UmiDigi C2, HomTom S8, Bluboo S8, ZTE Blade A2 PLUS, Leagoo T5, Leagoo Kiicaa MIX, Blackview S8, Ulefone MIX etc Display 5.5″, rezolutie 1080p, sticla rezistenta la zgarieturi, InCell, laminare completa, 2.5D Screen to body – RAM 3GB – 32-bit single-channel 833 MHz LPDDR3 ROM 32GB Camera foto 13MP (captura FHD), secundara 8MP O.S Android 7 NOUGAT Baterie 4000 mAh GPU Mali-T860 MP2 – 650 MHz Proiector Rezolutie 720p, tehnologie laser Conectivitate USB, Bluetooth 4.0, GPS, FM, DualSIM, Nano+MicroSIM Jack audio DA NFC NU WiFi WiFi 802.11 a/b/g/n 5GHz 4G 4G:FDD 800/1800/2100/2600MHz

TDD 2600MHz Grosime 10.2mm Greutate 202g

Allview X4 Soul Vision a obtinut in AnTuTu, 43396p, il vedeti mai jos alaturi de majoritatea telefoanelor testate de androidro.ro. Este intre Huawei Mate 7 si X2 Soul PRO, tot de la Allview.

[easy_chart chart_id=’35083′]

In Geekbench 4, scorurile sunt urmatoarele:

617p in single-core – rezultate asemanatoare cu Xiaomi Mi 4i, Xiaomi Redmi 3s, Samsung Galaxy A7 (2016) sau Samsung Galaxy A3 (2016).

2625p in multi-core – rezultate asemanatoare cu LG V10, Samsung Galaxy S5 Plus, Motorola Nexus 6, Xiaomi Redmi Note 3.

In testul PCMark:

Work 2.0 performance – 2992p. Scor asemanator cu Umidigi C Note, Allview V2 Viper S sau Oukitel U16 MAX.

Ne dam seama ca telefonul este pozitionat ca un mid-range. Sistemul de operare este un Android 7 Nougat, fara prea multe “artificii” sau floricele. Este un lucru bun, am gasit si cateva setari extra.

Personalizare de sistem

Setari bara de navigare

Mesaj de urgenta SOS ( se activeaza apasand pentru 3s. tastele volum plus si volum minus)

Dura speed (setari pentru aplicatii ce ruleaza in fundal)

Gesturi inteligente (double tap, raspuns inteligent, deblocare inteligenta, gesturi muzica, etc)

Administrare telefon (curatare, “racire”, baterie, etc)

Acest Android Nougat arata cam asa:

1 de 19

Review Allview X4 Soul Vision – Allview X4 Soul Vision are o singura camera foto principala, aceasta este destul de mare, ma refer in special la zona camerei si nu la senzor neaparat. Cred ca asta se datoreaza si proiectorului, probabil exista componente acolo.

Interfata camerei foto poate fi vazuta in galeria foto de mai sus. Filmeaza la rezolutie maxima 1080p, exista si un mod profesional plus o interfata destul de bine organizata si bogata. Cateva exemple (da, la Hornbach este deja Craciun) de poze, este o camera ok:

1 de 14

Cam atat cu acest review. Din moment ce nu prea avem cu ce sa-l comparam la capitolul proiector, Allview X4 Soul Vision merita 5 stele. Este un proiector bun, bine pus la punct si cu o interfata gandita corect. In plus, este un telefon bine construit, metalic si robust cu specificatii bune, insa nu de top.

Recomand sa-l testati intr-un magazin si sa va faceti o idee legata de proiector la fata locului. Telefonul costa pe allview.ro 2299.00 lei si 2749 lei la eMag.